**ИЗИСКВАНИЯ И УКАЗАНИЯ**

**ЗА ПОДГОТОВКА НА ОФЕРТА ЗА УЧАСТИЕ В ПРОЦЕДУРА ЗА ВЪЗЛАГАНЕ НА ОБЩЕСТВЕНА ПОРЪЧКА ЧРЕЗ ПУБЛИЧНА ПОКАНА С ПРЕДМЕT „ПРЕДОСТАВЯНЕ НА УНИВЕРСАЛНИ И НЕУНИВЕРСАЛНИ ПОЩЕНСКИ УСЛУГИ ЗА НУЖДИТЕ НА ДНСК” С ДВЕ ОБОСОБЕНИ ПОЗИЦИИ, КАКТО СЛЕДВА: ОБОСОБЕНА ПОЗИЦИЯ 1 С ПРЕДМЕТ „УНИВЕРСАЛНИ ПОЩЕНСКИ УСЛУГИ“ И ОБОСОБЕНА ПОЗИЦИЯ 2 С ПРЕДМЕТ „НЕУНИВЕРСАЛНИ ПОЩЕНСКИ УСЛУГИ“**

# Общи положения

1. Дирекция за национален строителен контрол кани за участие в процедура за възлагане на обществена поръчка чрез „Публична покана“ чуждестранни и български физически и юридически лица, включително техни обединения, които отговарят на изискванията на глава четвърта, раздел първи от ЗОП.
2. Участниците се представляват от законните си представители или от лица, упълномощени за участие с нотариално заверено пълномощно.
3. До изтичане срока за подаване на оферти всеки участник в процедурата може да промени, допълни или оттегли офертата си.

**II. Пълно описание на предмета на поръчката:**

Обществената поръчка е за „Предоставяне на универсални и неуниверсални пощенски услуги, за нуждите на ДНСК“ с две обособени позиции, както следва: Обособена позиция № 1 с предмет „Универсални пощенски услуги“ и Обособена позиция № 2 с предмет „Неуниверсални пощенски услуги“.

Общата прогнозна стойност на поръчката е 47 000,00 лв. (четиридесет и седем хиляди лева) без вкл. ДДС, разделена по обособени позиции, както следва:

Обособена позиция № 1 – 41 000,00 лв. (четиридесет и една хиляди лева) без вкл. ДДС

Обособена позиция № 2 – 6 000,00 лв. (шест хиляди лева) без вкл. ДДС

Следва да се има предвид, че съгласно чл. 49, т.2 от ЗДДС, освободена доставка е извършването на универсални пощенски услуги при условията и по реда на Закона за пощенските услуги.

Предложения, които надвишават прогнозната стойност по съответната обособена позиция, ще бъдат отхвърлени и участниците отстранени от участие в процедурата.

1. Срок:

Срок за изпълнение на поръчката: 12 (дванадесет) месеца считано от датата на подписване на договора по съответната обособена позиция.

2. Място на изпълнение на поръчката:

Предоставянето на услугите и по двете обособени позиции ще се извършва по места до/от съответните структурни звена на ДНСК, съгласно Приложение № 1 от документацията за участие.

**III. Техническо задание по обособена позиция 1 с предмет „Универсални пощенски услуги“**

1. Универсалната пощенска услуга, включва следните пощенски услуги:

1.1. Приемане, пренасяне и доставяне на вътрешни пощенски пратки /с предимство и без предимство, препоръчани и непрепоръчани/, както следва:

а) кореспондентски пратки – до 2 кг;

б) малки пакети – до 2 кг;

в) печатни произведения – до 5 кг;

1.2. Приемане, пренасяне и доставяне на вътрешни пощенски колети до 20 кг. /границата за теглото, когато се отнася за колети от други страни, може да бъде и по-висока/.

1.3. Допълнителна услуга „препоръка“ и „обявена стойност“.

Предаването и доставката на пратките да се извършва:

* на адрес.

2. Участникът, определен за Изпълнител, следва да осъществи приемане, пренасяне и доставка на пощенски пратки, разменяни между ДНСК и адресатите.

3. Пощенските услуги да се извършват на територията на Република България.

4. Срокове:

4.1.Услугата следва да бъде извършвана редовно, в срокове съгласно Нормативите за качество на универсалната пощенска услуга и ефикасността на обслужване, издадени на основание чл. 15, ал. 1, т. 7 от Закона за пощенските услуги /ЗПУ/, за срока на договора.

5. Участникът, определен за Изпълнител следва да гарантира изпълнението на следните изисквания:

5.1. Пощенските пратки да се предават и приемат веднъж на ден:

* сутрин – от 09:00 ч. до 11:00 ч.

При необходимост, в зависимост от обема на пощенските пратки, при подадена заявка от страна на отделни структурни звена на ДНСК може да се премине към приемане и предаване на пощенските пратки два пъти на ден.

5.2. Приемането и предаването на пощенските пратки да се осъществява на място от/до отделните структурни звена на ДНСК, съгласно Приложение № 1 от документацията за участие.

5.3. Да осигури възможност за приемане на пощенски пратки и колети всеки работен ден от 09.00 часа до 19.00 часа.

5.4. Да осигурява неприкосновеност на пощенските пратки.

5.5. Да осигурява тайната на кореспонденцията.

5.6. Да изпълнява изискванията за пощенска сигурност.

5.7. Да изпълнява изискванията за защита на личните данни.

5.8. Да предава и приема пощенски пратки и колети във вид с ненарушена цялост, запечатани.

5.9. Да предоставя допълнителни услуги към универсална пощенска услуга – с „препоръка” и „обявена стойност“.

5.10. Да попълва всяко „известие за доставяне” /обратна разписка/ ясно и четливо.

5.11. Да не покрива текстовете, изписани от възложителя или неговите служители върху плика при обработката на пощенските пратки и колетите.

5.12. Да клеймова пратките в деня на приемането им в обслужващия офис.

5.13. Да връща недоставените пощенски пратки и колети на адреса на Възложителя, придружени от справка, в която са посочени причините за недоставяне, не по-късно от 5 работни дни от отказа за доставяне.

6. Пощенските пратки и пощенските колети се връчват на получателя на адреса, посочен от съответното структурно звено на ДНСК.

7. Предаването и/или приемането на пощенските пратки се извършва въз основа на подписани от Възложителя и Изпълнителя /техни представители/ описи.

8. Оформяне срещу подпис на „известията за доставяне”.

9. На база на приемо-предавателните протоколи /описите на пощенските пратки/ Изпълнителят да съставя обобщена месечна количествено-стойностна справка за предходния месец, за съответните структурни звена на ДНСК, съгласно Приложение № 1 от документацията за участие; Количествено-стойностната справка трябва да съдържа описание на количества, вид и стойност на услугите.

10. До 7-мо число на всеки месец да изпраща в ЦУ на ДНСК фактура за извършените услуги придружена от месечната обобщена количествено-стойностна справка по структурни звена.

11. Прогнозни количества:

• Вътрешни кореспондентски пратки – 39298 бр.

- без предимство – 39296 бр.

- с предимство – 2 бр.

- препоръчани – 17742 бр.

- с известие за доставка – 17676 бр.

**Възложителят не се задължава с посочените прогнозни количества.**

**IV. Техническо задание по обособена позиция 2 с предмет „Неуниверсални пощенски услуги“**

**1.** Неуниверсалната пощенска услуга да включва:

1.1. Куриерската услуга да се извършва на територията на Република България.

Предаването и доставката на пратките да се извършва:

• на адрес.

**2.** Участникът, определен за Изпълнител следва да осъществи приемане, пренасяне и доставка на куриерски пратки, разменяни между ДНСК и адресатите.

**3**. Срокове:

3.1.Услугата следва да бъде извършвана редовно, в срокове съгласно Нормативите за качество на неуниверсалната пощенска услуга и ефикасността на обслужване, издадени на основание чл. 15, ал. 1, т. 7 от Закона за пощенските услуги /ЗПУ/, за срока на договора.

3.2. За куриерски пратки на територията на страната – връчване на адресата до 24 часа от подаване на заявката за всички населени места в страната.

**4**. Участникът, определен за Изпълнител следва да гарантира изпълнението на следните изисквания:

4.1.Участникът, определен за Изпълнител осигурява възможност за приемане и предаване на куриерски пратки и колети всеки работен ден от 09.00 часа до 17.00 часа.

4.2. Приемането и предаването на куриерските пратки да се осъществява на място от/до отделните структурни звена на ДНСК, съгласно Приложение № 1 от документацията за участие.

4.3. Да осигурява неприкосновеност на куриерските пратки.

4.4. Да осигурява тайната на кореспонденцията.

4.5. Да изпълнява изискванията за пощенска сигурност.

4.6. Да изпълнява изискванията за защита на личните данни.

4.7. Да предава и приема куриерски пратки и колети във вид с ненарушена цялост, запечатани.

4.8. Да не покрива текстовете, изписани от възложителя или неговите служители върху плика при обработката на куриерските пратки и колетите.

4.9. Да клеймова пратките в деня на приемането им в обслужващия офис.

4.10. Да връща недоставените куриерски пратки и колети на адреса на Възложителя, придружени от справка, в която са посочени причините за недоставяне, не по-късно от 5 работни дни от отказа за доставяне.

4.11. Куриерските пратки да се приемат до един час от представител на участника, след повикване по телефона от служител на Възложителя. При поискване от страна на Възложителя да се предоставя идентификационния код на пратката с цел проследяване на движението й.

4.12. За куриерски пратки на територията на страната – връчване на адресата до 24 часа от подаване на заявката за всички населени места в страната.

**5**. Куриерските пратки и куриерските колети се връчват на получателя на адреса, посочен от съответното структурно звено на ДНСК.

**6**. Предаването и/или приемането на куриерските пратки се извършва въз основа на подписани от Възложителя и Изпълнителя /техни представители/ описи.

**7**. На база на приемо-предавателните протоколи /описите на куриерските пратки/ Изпълнителят да съставя обобщена месечна количествено-стойностна справка за предходния месец, за съответните структурни звена на ДНСК съгласно Приложение № 1 от документацията за участие; Количествено-стойностната справка трябва да съдържа описание на количества, вид и стойност на услугите.

**8**. До 7-мо число на всеки месец да изпраща ДНСК фактура за извършените услуги придружена от месечната обобщена количествено-стойностна справка по структурни звена.

**9**. Прогнозни количества:

• Куриерски услуги – 1480 бр.

**Възложителят не се задължава с посочените прогнозни количества.**

Предложените услуги от участника трябва напълно да отговарят на техническата спецификация.

**V. Изисквания към изпълнителя:**

**1. Общи изисквания:**

1.1. Участникът следва да има внедрена и сертифицирана система за управление на качеството ISO 9001:2008 или еквивалент, с обхват на сертификация, отговарящ на предмета на поръчката – За обособена позиция № 1 и обособена позиция № 2.

1.2. Участникът следва да разполага с клонове и/или офиси във всички областни градове на територията на РБ – за обособена позиция № 1 и Обособена позиция №2.

1.3. Участникът следва да е изпълнил минимум 2 (две) услуги през последните три години, чийто предмет е еднакъв или сходен с предмета на обществената поръчка, считано от датата определена като крайна за получаване на офертите.

\* Под „изпълнени услуги“ се разбират такива, които независимо от датата на сключването им, са приключили в посочения по-горе период.

**2. Изискване по чл. 49, ал. 1 и 2 от ЗОП.**

**по обособена позиция 1 с предмет „Универсални пощенски услуги“**

2.1. Участникът следва да притежава валидна индивидуална лицензия за извършване на универсалната пощенска услуга на цялата територия на Република България или валидна индивидуална лицензия за извършване на услуги, включени в обхвата на универсалната пощенска услуга (съобразно посочените изисквания от Възложителя в Техническите спецификации), издадени от Комисията за регулиране на съобщенията (КРС).

**по обособена позиция 2 с предмет „Неуниверсални пощенски услуги“**

2.2. Участникът следва да бъде вписан в „Публичния регистър на операторите, извършващи неуниверсални пощенски услуги по чл. 38, т.1-3 от ЗПУ”, воден от КРС.

# VI. Подготовка на документите за участие в процедурата.

## 1.Общи положения

* 1. Участниците са длъжни да съблюдават сроковете и условията, посочени в публичната покана за обществената поръчка и документацията за участие в процедурата.
  2. Разходите, свързани с изготвянето и подаването на офертите са за сметка на участника. Възложителят при никакви условия няма да участва в тези разходи, независимо от начина на провеждане или изхода на процедурата.
  3. Участниците се представляват от ръководителите си или от лица, специално упълномощени за участие в процедурата, което се доказва с нотариално заверено пълномощно.
  4. Участници в процедурата могат да бъдат български или чуждестранни физически или юридически лица, или обединения между тях. Лице, което е дало съгласие и фигурира като подизпълнител в офертата на друг участник, не може да представя самостоятелна оферта.
  5. Отстранява се от участие в процедурата участник, който не отговаря на нормативните изисквания или на някое от условията на Възложителя.

**2.Необходими документи за участие в процедурата**

* 1. При подготвяне на предложението всеки Участник трябва да се придържа точно към условията, обявени от Възложителя.
  2. Всеки участник може да подаде оферта за една или за двете обособени позиции, но всяко предложение трябва да обхваща пълния обем на обособената позиция , за която участва.
  3. Участниците подават офертата си в запечатан, непрозрачен плик с ненарушена цялост, със следното съдържание:
     1. Списък на документите, съдържащи се в офертата, подписан и подпечатан от участника.
     2. Заверено копие от документ за регистрация или единен идентификационен код съгласно чл.23 от Закона за търговския регистър, когато участникът е юридическо лице или едноличен търговец, или копие от документа за самоличност, когато участникът е физическо лице. При участници обединения се представя и документ, подписан от лицата в обединението, в който задължително се посочва представляващият.
     3. списък с клоновете и/или офисите, съдържащ точните адреси, лице за контакт, телефон за връзка на конкретния клон/офис -за обособена позиция № 1 и обособена позиция № 2.
     4. списък на услугите /минимум 2 (две) услуги/, които са еднакви или сходни с предмета на обществената поръчка, изпълнени през последните три години, считано от датата на подаване на офертата, с посочване на стойностите, датите и получателите, заедно с доказателство за извършената услуга. Доказателството за извършената услуга се предоставя под формата на удостоверение, издадено от получателя или от компетентен орган, или чрез посочване на публичен регистър, в който е публикувана информация за услугата.
     5. Техническо предложение за изпълнение предмета на обособена позиция 1 /Приложение №2/.
     6. Техническо предложение за изпълнение предмета на обособена позиция 2 /Приложение №2А/.
     7. Предлагана цена за изпълнение предмета на обособена позиция 1 /Приложение №3/.
     8. Предлагана цена за изпълнение предмета на обособена позиция 1 /Приложение №3А/.
     9. Декларация за регистрация по закона за търговския регистър /Приложение №4/.
     10. Административни сведения за участника /Приложение №5/.
     11. Декларация за приемане на условията в проекта на договора /Приложение №6/.
     12. Декларация за подизпълнители съгласно чл. 56, ал. 1, т. 8 /Приложение № 7/.
     13. Декларация за съгласие на подизпълнителя /Приложение №8/.
     14. Декларация по чл.47 от ЗОП /Приложение №9/.
     15. Декларация по чл.55, ал.7 от ЗОП /Приложение №10/.
     16. Декларация по чл.3, т. 8 и чл.4 от ЗИФОДРЮПДРСТЛТДС/Приложение №11/.
     17. Нотариално заверено пълномощно на лицата, подписали предложението в случай, че нямат представителни функции.

**Забележка:** Когато участник в процедурата е обединение, което не е юридическо лице, същото следва да спази разпоредбата на чл. 56, ал. 3, т. 1 и т. 2 от ЗОП.

**3.Изисквания към документите**

* 1. Всяка страница на предложението, следва да е подписана, подпечатана и номерирана с пореден номер. Всички документи, които не са представени в оригинал или не са нотариално заверени копия следва да бъдат заверени с гриф “Вярно с оригинала”.
  2. Документите и данните в предложението се подписват само от лица с представителни функции или от упълномощени от тях лица с нотариално заверено пълномощно.
  3. Всички документи, трябва да са с дата на издаване, предшестваща подаването им не повече от 12 месеца или да са в срок на тяхната валидност, когато такава е изрично записана в тях.
  4. Всички документи, свързани с предложението, следва да бъдат на български език. Ако в предложението са включени документи, сертификати и референции на чужд език, същите следва да са придружени със съответен превод. Когато участникът е чуждестранно физическо или юридическо лице или техни обединения, документите се представят и в превод.
  5. Възложителят предоставя документацията за участие безплатно, като същата може да бъде намерена на интернет адреса на ДНСК www.dnsk.mrrb.government.bg / Профил на купувача/Обществени поръчки.
  6. В настоящата документация са приложени образци, под формата на които следва да бъдат представени офертите. Офертата следва да отговаря на изискванията, посочени в публичната покана, настоящите указания и да бъде оформена по приложените към документацията образци. Представените образци в документацията за участие и условията описани в тях са задължителни за участниците и не могат да бъдат променяни от тях.

**4. Срок на валидност на предложенията**

4.1. Предложенията следва да бъдат валидни в срок най-малко 90 дни от крайния срок за подаване на офертата. Предложение с по-малък срок на валидност ще бъде отстранено от Възложителя, като несъответстващо на изискванията.

4.2. В изключителни случаи, Възложителят може да поиска писмено – от класираните участници, да удължат срока на валидност на предложенията, до момента на сключване на договора.

**VII. Подаване на офертите.**

1. Предложението, съдържащо офертата на кандидата, се подава на адреса, посочен в публичната покана на Възложителя, като върху него се изписва предмета на поръчката и обособената позиция, за която се кандидатства, името и адресът на участника, телефон и факс.

2. При приемане на предложението върху плика се отбелязват поредният номер, датата и часът на получаването и посочените данни се записват във входящия регистър, за което на приносителя се издава документ.

3. Не се приемат предложения в незапечатан или с нарушена цялост плик. Такова предложение се връща на участника и това се отбелязва в регистъра.

**VIII Отваряне, разглеждане и класиране на офертите.**

**1. Общи положения.**

1.1. Комисията, която ще разглежда и оценява, подадените предложения от участниците, се назначава по реда на чл. 101г от ЗОП.

1.2. Комисията започва своята работа след получаване на списък на участниците и представените оферти.

1.3. Комисията, назначена от Възложителя, отваря предложенията по реда на тяхното получаване.

1.4. Комисията може по всяко време да проверява заявените от участниците данни, да изисква от тях разяснения, както и допълнителни доказателства за данни.

**IX. Критерий за оценка на офертите:**

Най-ниска цена.

**по обособена позиция 1 с предмет „Универсални пощенски услуги“**

Формира се като сума от единичните цени без ДДС на определени услуги от ценовата оферта, умножени по прогнозното количество, както следва:

|  |  |  |  |  |
| --- | --- | --- | --- | --- |
| **№ по ред** | **Вид услуги** | **Единична**  **цена  (лв. без вкл. ДДС)** | **Прогнозно**  **количество**  **(брой)** | **Обща стойност (лв. без вкл. ДДС)** |
| **I.** | **Вътрешни кореспондентски пратки** |  |  |  |
| **A** | **Приемане, пренасяне и доставяне на вътрешни кореспондентски пощенски пратки до 2 кг без предимство, както следва:** |  |  |  |
| **1.** | до 50 гр. без предимство | **Ц1** | **30984** | **Ц1\*30984** |
| **2.** | от 51 гр. до 100 гр. без предимство | **Ц2** | **8304** | **Ц2\*8304** |
| **3.** | от 101 гр. до 250 гр. без предимство | **Ц3** | **2** | **Ц3\*2** |
| **4.** | от 251 гр. до 500 гр. без предимство | **Ц4** | **2** | **Ц4\*2** |
| **5**. | от 501 гр. до 1кг. без предимство | **Ц5** | **2** | **Ц5\*2** |
| **6.** | над 1 кг. до 2 кг. без предимство | **Ц6** | **2** | **Ц6\*2** |
| **Б.** | **Допълнителни услуги, както следва:** |  |  |  |
| **1.** | Препоръка | **Ц7** | **17742** | **Ц7\*17742** |
| **2.** | Известие за доставка | **Ц8** | **17676** | **Ц8\*17676** |
| **3.** | С предимство | **Ц9** | **2** | **Ц9\*2** |

**ОфА=Ц1х30984бр.+Ц2х8304бр.+Ц3х2бр.+Ц4х2бр.+Ц5х2бр.+Ц6х2бр.**

**ОфБ = Ц7х17742бр. + Ц8х17676бр. +Ц9х2бр.**

**Оф(OП1) = ОфА + ОфБ,**

**където ОфА е предложената цена от участник за приемане, пренасяне и доставяне на вътрешни кореспондентски пощенски пратки до 2 кг без предимство, която включва:** цена за пратки до 50 гр. без предимство; цена за пратки от 51 гр. до 100 гр. без предимство; цена за пратки от 101 гр. до 250 гр. без предимство; цена за пратки от 251 гр. до 500 гр. без предимство; цена за пратки от 501 гр. до 1кг. без предимство; цена за пратки над 1 кг. до 2 кг. без предимство,

**ОФБ е предложената цена от участник за допълнителни услуги за приемане, пренасяне и доставяне на вътрешни кореспондентски пощенски пратки до 2 кг без предимство, която включва:** цена за препоръка; цена за известие за доставка; цена за доставка с предимство, а

**Оф(ОП1) е общата предложена цена от участник за приемане, пренасяне и доставяне на вътрешни кореспондентски пощенски пратки до 2 кг без предимство и за допълнителни услуги за приемане, пренасяне и доставяне на вътрешни кореспондентски пощенски пратки до 2 кг без предимство.**

**по обособена позиция 2 с предмет „Неуниверсални пощенски услуги“**

Формира се като сума от единичните цени без ДДС на определени услуги от ценовата оферта, умножени по прогнозното количество, както следва:

|  |  |  |  |  |
| --- | --- | --- | --- | --- |
| **№ по ред** | **Вид услуги** | **Единична цена  (лв. без вкл. ДДС)** | **Прогнозно количество (брой)** | **Обща стойност (лв. без вкл. ДДС)** |
| **I.** | **Куриерски услуги** |  |  |  |
| **A** | **Куриерски услуги, при които населеното място на подаване и доставяне е едно и също** |  |  |  |
| **1.** | до 5 кг. | **Ц1** | **2** | **Ц1\*2** |
| **2.** | от 5 до 10 кг. | **Ц2** | **2** | **Ц2\*2** |
| **3.** | от 10 до 20 кг | **Ц3** | **2** | **Ц3\*2** |
| **Б.** | **Куриерски услуги, при които населеното място на подаване е различно от това на доставяне** |  |  |  |
| **1.** | до 0.50 кг. | **Ц4** | **246** | **Ц4\*246** |
| **2.** | над 0.50 кг до 1 кг. | **Ц5** | **948** | **Ц5\*948** |
| **3.** | над 1 кг до 2 кг. | **Ц6** | **168** | **Ц6\*168** |
| **4.** | над 2 кг до 3 кг. | **Ц7** | **24** | **Ц7\*24** |
| **5.** | над 3 кг до 4 кг. | **Ц8** | **36** | **Ц8\*36** |
| **6.** | над 4 кг до 5 кг. | **Ц9** | **42** | **Ц9\*42** |
| **7.** | над 5 кг до 10 кг. | **Ц10** | **2** | **Ц10\*2** |
| **8.** | над 10 кг до 15 кг. | **Ц11** | **6** | **Ц11\*6** |
| **9.** | над 15 кг до 20 кг. | **Ц12** | **2** | **Ц12\*2** |

**ОфА = Ц1х2бр. + Ц2х2бр. + Ц3х2бр.**

**ОфБ = Ц4х246бр. + Ц5х948бр. + Ц6х168бр. + Ц7х24бр. + Ц8х36бр. +**

**Ц9х42бр. + Ц10х2бр. + Ц11х6бр. + Ц12х2бр.**

**където ОфА е предложената цена от участник за куриерски услуги, при които населеното място на подаване и доставяне е едно и също, която включва:** цена на праткадо 5 кг.; цена на пратка от 5 до 10 кг.; цена на пратка от 10 до 20 кг, а

**ОфБ е предложената цена от участник за куриерски услуги, при които населеното място на подаване е различно от това на доставяне, която включва:** цена на пратка до 0.50 кг.; цена на пратка над 0.50 кг до 1 кг.; цена на пратка над 1 кг до 2 кг.; цена на пратка над 2 кг до 3 кг.; цена на пратка над 3 кг до 4 кг.; цена на пратка над 4 кг до 5 кг.; цена на пратка над 5 кг до 10 кг.; цена на пратка над 10 кг до 15 кг.; цена на пратка над 15 кг до 20 кг,

|  |
| --- |
| **Оф( ОП2 ) = ОфА + ОфБ, където**  **ОФ( ОП2 ) е общата предложена цена**  **за изпълнение на услугите от участник.** |

**Офертата, в която е посочена най-ниска цена се класира на първо място.**

**Комисията провежда публично жребий за определяне на изпълнител между класираните на първо място оферти, когато критерият за оценка е най-ниска цена и тази цена се предлага в две или повече оферти.**

**X. Възлагане на договор**

1. Договорът за изпълнение на предмета на обособената позиция на обществената поръчка се сключва с участника, определен за изпълнител на конкретната обособена позиция.

2. Договорът включва всички предложения от офертата на определения изпълнител.

3. При сключване на договора, определеният изпълнител представя документи, издадени от компетентен орган, за удостоверяване липсата на обстоятелствата по чл. 47, ал. 1, т. 1 от ЗОП и декларации за липсата на обстоятелствата по чл. 47, ал. 5 от ЗОП.

**XI. Приложения:**

1. Приложение №1 – Списък на административните сградите на съответните структурни звена на ДНСК;
2. Приложение №2 – Техническо предложение за изпълнение предмета на ОП 1
3. Приложение №2А – Техническо предложение за изпълнение предмета на ОП 2
4. Приложение №3 – Предлагана цена за изпълнение предмета на ОП 1
5. Приложение №3А – Предлагана цена за изпълнение предмета на ОП 2
6. Приложение №4 – Декларация за регистрация по закона за търговския регистър
7. Приложение №5 – Административни сведения за участника
8. Приложение №6 – Декларация за приемане на условията в проекта на договора
9. Приложение №7 – Декларация за подизпълнители съгласно чл. 56, ал. 1, т. 8
10. Приложение №8 – Декларация за съгласие на подизпълнителя
11. Приложение №9 – Декларация по чл.47 от ЗОП
12. Приложение №10 – Декларация по чл.55, ал.7 от ЗОП
13. Приложение №11 – Декларация по чл.3, т. 8 и чл.4 от ЗИФОДРЮПДРСТЛТДС
14. Приложение №12 – Проект на договор по обособена позиция 1;
15. Приложение №12А – Проект на договор по обособена позиция 2.